alexandrainst/scandi-wiki huggingface dataset:
Interstellar

Interstellar er en britisk-amerikansk science fiction-film fra 2014. Filmen er regissert av Christopher Nolan, som også har skrevet manuset i samarbeid med broren Jonathan Nolan. Matthew McConaughey, Anne Hathaway, Jessica Chastain, Casey Affleck, Michael Caine, Topher Grace, Wes Bentley, John Lithgow og Ellen Burstyn er blant skuespillerne som spiller i filmen.

Handlingen tar for seg teorier innenfor gravitasjon, astrofysikk, sorte hull og relativitetsteorien. Kip Thorne fungerte som vitenskapelig konsulent.

Handling 
En plantesykdom er i ferd med å ødelegge verdens avlinger og atmosfæren da tidligere NASA-pilot Cooper får tilbudet om å delta i et oppdrag der mannskapet skal lete etter nye beboelige verdener. Målet er et planetsystem som går i bane rundt et supermassivt sort hull med hundre millioner ganger solens masse som roterer med 99,8 prosent av lysets hastighet. Veien dit går gjennom et 2 kilometer bredt ormehull hvorav den ene åpningen befinner seg ved Saturn og den andre åpningen nær det sorte hullet kalt Gargantua, som befinner seg i en fjern galakse 10 milliarder lysår fra jorden.

Rolleliste 
 Matthew McConaughey som Cooper
 Anne Hathaway som Brand
 Jessica Chastain som Murph
 Mackenzie Foy som Murph (10 år)
 Ellen Burstyn som Murph (gammel)
 Casey Affleck som Tom
 Timothée Chalamet som Tom (15 år)
 David Gyasi som Romilly
 Wes Bentley som Doyle
 Matt Damon som Dr. Mann
 Michael Caine som professor Brand
 John Lithgow som Donald
 Topher Grace som Getty
 Leah Cairns som Lois
 Liam Dickinson som Coop
 David Oyelowo som School Principal
 Elyes Gabel som Administrator 
 William Devane som Williams
 Collette Wolfe som Ms. Hanley
 Bill Irwin som TARS (stemme)
 Josh Stewart som CASE (stemme)

Produksjon 
Dette er den første filmen siden Christopher Nolans debut Following hvor Wally Pfister ikke står for kinematografien. Pfister valgte i stedet å fokusere på sin regidebut for Transcendence (2014). Nolan hyret dermed inn Hoyte van Hoytema, som tidligere har arbeidet med La den rette komme inn (2008) og Muldvarpen (2011), som sjef for kinematografien.

Steven Spielberg var i mange år ment til å regissere prosjektet, og hyret inn Jonathan Nolan til å skrive manus. Men Spielberg valgte å gjøre andre prosjekter i stedet, og etter at han trakk seg definitivt, foreslo Jonathan Nolan sin bror Christopher som regissør i stedet. Spielberg ble imidlertid igjen som produsent.

Priser og nominasjoner 
Interstellar ble nominert til fem Oscar-statuetter. Disse var for beste originalmusikk, beste lyd, beste lydklipp, beste produksjonsdesign og beste visuelle effekter. Filmen vant  prisen i sistnevnte kategori. I tillegg ble Interstellar nominert til Golden Globe for beste originalmusikk.

Referanser

Eksterne lenker 
 
 

Filmer fra 2014
Science fiction-filmer fra USA
Britiske science fiction-filmer
Dystopiske filmer
Filmer om romfart
Oscar-vinnere (visuelle effekter)
Filmer regissert av Christopher Nolan
Engelskspråklige filmer
Filmer lagt til verdensrommet
Filmer lagt til Solsystemet
Norsk selskap for farmakologi og toksikologi

Norsk selskap for farmakologi og toksikologi (NSFT) er en organisasjon som har som formål å fremme utvikling og interesse for farmakologi og toksikologi i Norge. NSFT arrangerer faglige seminarer og møter og har ca 500 medlemmer inklusive et tyvetalls bedriftsmedlemmer. Organisasjonen ble stiftet i 1936.

NSFT er inndelt i to spesialseksjoner for henholdsvis klinisk farmakologi og toksikologi. Organisasjonen er medlem i den europeiske føderasjon av farmakologiske selskaper (EPHAR) og den tilsvarende føderasjon innen toksikologi (EUROTOX).

Norsk selskap for farmakologi og toksikologi (NSFT),Nordisk farmakologmøte, vår-, høst- og vintermøtene

Norsk selskap for farmakologi og toksikologi (NSFT) er en organisasjon som har som formål å fremme utvikling og interesse for farmakologi og toksikologi i Norge. NSFT arrangerer faglige seminarer og møter og har ca 500 medlemmer inklusive et tyvetalls bedriftsmedlemmer. Organisasjonen ble stiftet i 1936.

Historie
Historien til selskapet forteller en del om historien til farmakologi i Norge etter 1936.









Poul Edvard Poulsson-forelesningene
Opprettet med ønske om å hedre minnet om Norges første farmakolog, som stiftet Farmakologisk institutt og var professor der mellom 1895 og 1928, etter et behov om identitetsskaping for faget.

P.E. Poulssons minnemedalje
Ble utdelt for første gang på den første Poul Edvard Poulsson-forelesningene under 75-årsjubileet for stiftelsen av Farmakologisk institutt i 1970 til den som holdt Poul Edvard Poulsson-forelesningen.

Norsk selskap for farmakologi og toksikologi som deler ut medaljen, inviterer forskere som har bidrat noe det er verdt å hedre minnet om P.E. Poulsson med.  P.E. Poulsson var mot ordensutdelinger og det var kun etter bifall fra P.E.Poulssons sønn at en medalje ble laget til P.E. Poulsson-forelesningen. Det har først og fremst vært meningen å invitere internasjonale og aktuelle bidrag til P.E. Poulsson-forelesningen, men mange norske og lokale har holdt forelesningen. En medalje skulle gis som takk til den som holdt Poulssonforelesning. Senere har medaljen flere ganger vært omtalt som en tildeling og forelesningen kom etter medaljen.

Poulsson-minnemedaljen er en forskningspris som siden 1970 har vært uttdelt av Norsk selskap for farmakologi og toksikologi.

Referanser

Eksterne lenker 
 Norsk selskap for farmakologi og toksikologi nettsted
 Norsk selskap for farmakologi og toksikologi nettsted

Etableringer i 1936
Farmakologi
Poulsson-minnemedaljen

Poulsson-minnemedaljen er en medalje som skal hedre minnet om Poul Edvard Poulsson, og gis hvert år til den som er invitert til å holde P.E. Poulsson-forelesningen det året.

Poul Edvard Poulsson-forelesningene
Opprettet med ønske om å hedre minnet om Norges første farmakolog, som stiftet Farmakologisk institutt og var professor der mellom 1895 og 1928 , etter et behov om identitetsskaping for faget.

P.E. Poulssons minnemedalje
Ble utdelt for første gang på den første Poul Edvard Poulsson-forelesningene under 75-årsjubileet for stiftelsen av Farmakologisk institutt i 1970 til den som holdt Poul Edvard Poulsson-forelesningen.

Norsk selskap for farmakologi og toksikologi som deler ut medaljen, inviterer forskere som har bidrat noe det er verdt å hedre minnet om P.E. Poulsson med.  P.E. Poulsson var mot ordensutdelinger og det var kun etter bifall fra P.E.Poulssons sønn at en medalje ble laget til P.E. Poulsson-forelesningen. Det har først og fremst vært meningen å invitere internasjonale og aktuelle bidrag til P.E. Poulsson-forelesningen, men mange norske og lokale har holdt forelesningen. En medalje skulle gis som takk til den som holdt Poulssonforelesning. Senere har medaljen flere ganger vært omtalt som en tildeling og forelesningen kom etter medaljen.

Referanser

Eksterne lenker 
 Norsk selskap for farmakologi og toksikologi nettsted

Utmerkelser etablert i 1970
Forskningspriser
Farmakologi
Salih Uçan

Salih Uçan (født 6. januar 1994) er en tyrkisk fotballspiller som spiller for İstanbul Başakşehir FK, på lån fra . 

Han har tidligere spilt for den tyrkiske klubben Bucaspor. Han har også spilt flere aldersbestemte landskamper for Tyrkia.

Meritter 
 Den tyrkiske cupen (1): 2012–13

Referanser

Eksterne lenker 
 

Tyrkiske fotballspillere
Fotballspillere for Bucaspor
Fotballspillere for Fenerbahçe SK
Fotballspillere for AS Roma
Fotballspillere for FC Sion
Fotballspillere for Empoli FC
Fotballspillere for Alanyaspor
Fotballspillere for Beşiktaş JK
Fotballspillere for İstanbul BB
Personer fra Mugla
Fødsler i 1994
Stølsmelk

Stølsmelk er et spesialprodukt som ble lansert av TINE i 2013 som et prøveprosjekt. Det skal sommeren 2013 produseres 300 000 liter stølsmelk. Melken kommer fra kuer som er på sommerbeite i høyere fjellområder. Produktet vil kun kunne produseres om sommeren.

Melken produseres ved Fosheim meieri og ysteri i Valdres.

Eksterne lenker 
 Fosheim ysteri i Valdres testlanserer stølsmelk til sommeren
 Tine testlanserer stølsmelk fra Valdres

TINE
Melk
Geoffrey Kondogbia

Geoffrey Kondogbia (født 15. februar 1993) er en sentralafrikansk-fransk fotballspiller som spiller for den spanske klubben Atlético Madrid.

Han har tidligere spilt for de franske klubbene Lens og AS Monaco og den spanske klubben Sevilla. Han spiller hovedsakelig som defensiv midtbane, men han kan også spille sentral midtbane og venstreback.

Den 22. juni 2015 signerte han en 5-årskontrakt med Inter Milan for en overgangssum på 35 millioner euro.

12. oktober 2018 fikk han sin første landskamp for  mot .

Meritter 
 FIFA U-20 VM 2013: Vinner

Referanser

Eksterne lenker 
 
 BDFutbol profile
 French Football Federation profile 

Franske fotballspillere
Sentralafrikanske fotballspillere
Fotballspillere for RC Lens
Fotballspillere for Sevilla FC
Fotballspillere for AS Monaco
Fotballspillere for FC Internazionale Milano
Fotballspillere for Valencia CF
Fotballspillere for Atlético Madrid
Personer fra departementet Seine-et-Marne
Fødsler i 1993
Clément Grenier

Clément Jean Camille Grenier (født 7. januar 1991) er en fransk fotballspiller som spiller for den spanske klubben .

Landslaget 
Han ble tatt ut i 23-manns troppen til fotball-VM 2014 i Brasil, men måtte melde forfall på grunn av skade 6 dager før VM startet. Han ble erstattet av Morgan Schneiderlin.

Meritter 
Lyon
 Coupe de France (1): 2011–12

Frankrike
 UEFA U-19 EM 2010: Vinner

Referanser

Eksterne lenker 
 
 Clement Greniers profil på OLWeb.fr

Franske fotballspillere
Fotballspillere for Olympique Lyon
Fotballspillere for AS Roma
Fotballspillere for EA Guingamp
Fotballspillere for Stade Rennais FC
Fotballspillere for RCD Mallorca
Personer fra departementet Ardèche
Fødsler i 1991
Bafétimbi Gomis

Bafétimbi Fredius Gomis (født 6. august 1985) er en fransk fotballspiller som spiller for den tyrkiske klubben .

Han har tidligere spilt for de franske klubbene Lyon, Saint-Étienne og Troyes AC. I 2008 ble han tatt ut til den franske EM-troppen.

Meriiter 
Saint-Étienne
 Ligue 2 (1): 2003–04

Lyon
 Coupe de France (1): 2012–13

Individuelt
 UNFP månedens spiller: Januar 2007

Referanser

Eksterne lenker 
 
 France U-17 season 2001–02

Franske fotballspillere
Spillere i Fotball-EM 2008
Fotballspillere for AS Saint-Étienne
Fotballspillere for Troyes AC
Fotballspillere for Olympique Lyon
Fotballspillere for Swansea City AFC
Fotballspillere for Olympique de Marseille
Fotballspillere for Galatasaray SK
Fotballspillere for Al-Hilal SFC
Personer fra departementet Var
Fødsler i 1985
Robin Hood (album)

Robin Hood er et musikkalbum som ble utgitt i 1974.

Sporliste
Side 1:
 «Plystre-låt» (Roger Miller) (originaltittel: «Whistle Stop»)
 «Heisan for en dag» (Roger Miller/n.t. Arild Feldborg) (originaltittel: «Oo-De-Lally»)

Side 2:
 «Kjærlighet» (George Bruns/Floyd Huddleston/n.t. Arild Feldborg) (originaltittel: «Love»)
 «Englands falske konge» (Trad./Johnny Herndon Mercer/n.t. Arild Feldborg) (originaltittel: «The Phony King of England»)
 «Ikke i Nottingham» (Roger Miller/n.t. Arild Feldborg) (originaltittel: «Not in Nottingham»)
 «Heisan for en dag» (Roger Miller/n.t. Arild Feldborg) (originaltittel: «Oo-De-Lally»)

Referanser 

Musikkalbum fra 1974
Norske musikkalbum
Plystre-låt (sang)

«Plystre-låt» er en coverlåt som ble utgitt 1974 på albumet Robin Hood.

Øystein Sunde plystrer og spiller gitar. Han hadde rollen som skalden Allan-A-Dale i Walt Disneys tegnefilmen Robin Hood. I den amerikanske originalfilmen het sangen «Whistle Stop» og der var det Roger Miller som hadde rollen som Allen-A-Dale. Miller komponerte også sangen og hans versjon ble utgitt 1973 på albumet Story and Songs from Robin Hood.

17. mai 1975 var Sunde programleder og artist i barne-programmet Syng med oss! hvor han og barna startet opp med «Plystre-låt».

Referanser 

Sanger fra 1973
Øystein Sunde-innspillinger skrevet av andre
Heisan for en dag

«Heisan for en dag» er en coverlåt med norsk tekst av Arild Feldborg som ble utgitt 1974 på albumet Robin Hood.

Øystein Sunde synger og spiller gitar. Han hadde rollen som skalden Allan-A-Dale i Walt Disneys tegnefilmen Robin Hood. I den amerikanske originalfilmen het sangen «Oo-De-Lally» og der var det Roger Miller som hadde rollen som Allen-A-Dale. Miller komponerte også sangen og hans versjon ble utgitt 1973 på albumet Story and Songs from Robin Hood.

Referanser 

Sanger fra 1973
Øystein Sunde-innspillinger skrevet av andre
Myrflatbelg

Myrflatbelg (Lathyrus palustris) er en flerårig, klatrende urt i erteblomstfamilien.

Stilken kan bli opptil 120 cm lang og har vingekanter. Bladene har slyngtråder, og det er 2–5 par småblader. Blomstene er purpurblå og sitter i langstilkete klaser. Myrflatbelg vokser på fuktige og kalkrike steder sammen med andre høye stauder og busker. Typiske voksesteder er sump, rikmyr, fuktige enger og vegkanter.

Det er to underarter: Snau myrflatbelg (L. p. subsp. palustris) er utbredt i Europa og Vest-Sibir. Håret myrflatbelg (L. p. subsp. pilosus) forekommer hovedsakelig i Asia og Nord-Amerika, men utbredelsen strekker seg gjennom Nord-Russland vestover til Nord-Norge.

I Norge finnes snau myrflatbelg på Østlandet og i Steinkjer i Nord-Trøndelag. Den er i tilbakegang på grunn av gjengroing og inngrep langs vassdrag og er vurdert som sterkt truet (EN) i Norsk rødliste for arter 2021.

Håret myrflatbelg er funnet i Steigen og Hadsel i Nordland og i Harstad i Troms. Den er vanligere i Finnmark der den finnes fra Alta til Sør-Varanger og Båtsfjord. Også denne underarten er i en viss tilbakegang og er vurdert som nær truet (NT) i Norsk rødliste for arter 2021.

Referanser

Eksterne lenker 
 
 Den virtuella floran: Kärrvial

Erteblomstfamilien
Karplanter på norsk rødliste
Norges flora
Danmarks flora
Conflict: Desert Storm

Conflict: Desert Storm er et taktisk skytespill fra 2002 satt til Gulfkrigen. Spillet er utviklet av Pivotal Games, og er det første spillet i Conflict-serien.

Spillet 

I Conflict: Desert Storm tar styrer man en tropp på fire spesialsoldater, og man kan selv velge om de skal komme fra det britiske SAS eller amerikanske Delta Force. Hver av de fire soldatene har sine unike egenskaper. Laglederen John Bradley er rifleekspert, skarpskytteren Paul Foley er feltlege, Mick Connors er tungvåpenekspert, og David Jones er eksplosivekspert. For å kunne fullføre hvert oppdrag optimalt må spilleren klare å benytte seg av soldatenes egenskaper for å gjennomføre spesifikke handlinger. Hvis en stridsvogn skal sprenges er Mick Connors den rette å bruke, og hvis en bro skal sprenges er David Jones riktig person. Før man starter spillets kampanjemodus kan spilleren få en generell opplæring i hvordan spillets funksjoner fungerer, og man vil da lære hvordan man bruker ulike våpen, hvordan man beordrer luftangrep og artilleriraid, og hvordan man gir ordre til andre troppmedlemmer.

På PlayStation 2 kan man spille gjennom spillets kampanje med én annen, men på Xbox og Nintendo GameCube kan man spille sammen opp til fire spillere. Dermed vil man styre to og to soldater hver på PlayStation 2, og alt fra to og to til én hver på Xbox og GameCube.

Handling 

2. august 1990 invaderer Irak nabolandet Kuwait. Under et forsøk på å ødelegge en av broene som krysser den irakisk-kuwaitiske grensen blir skarpskytteren Paul Foley tatt til fange, mens hans partner blir drept. Dagen etter blir John Bradley sendt inn alene bak den irakiske linjen for å redde Foley fra fangenskap og for å fullføre det opprinnelige oppdraget - å sprenge broen. Bradley fullfører oppdraget og sinker invasjonen en smule, og etter dette blir troppen sendt rundt på ulike oppdrag. Troppen må gjøre alt fra å redde emiren av Kuwait til å delta i slaget ved Khafji, ødelegge irakiske ballistiske missiler og frigjøre amerikanske krigsfanger. Troppen beskytter også en forsker som skal desarmere en atomrakett, og som senere infiltrerer et gammelt korsfarerfort for å finne og likvidere Iraks øverstkommanderende, General Aziz, for å ende krigen. Spillet ender med at emiren av Kuwait takker FN-koalisjonen for å ha slått tilbake Iraks angrep og frigjort Kuwait.

Eksterne lenker 
 

Windows-spill
PlayStation 2-spill
Xbox-spill
GameCube-spill
Videospill fra 2002
Videospill utviklet i Storbritannia
Videospill utviklet i Polen
Pierre Højbjerg

Pierre-Emile Kordt Højbjerg (født 5. august 1995) er en dansk fotballspiller som spiller for den engelske klubben Tottenham Hotspur FC. 

I 2011 ble Højbjerg kåret til årets danske U-17 spiller. Den 13. april 2013 debuterte han for Bayern München i Bundesliga mot FC Nürnberg. Han var da 17 år og 251 dager gammel og ble dermed tidenes yngste spiller for Bayerne München i Bundesliga.

Landslaget 
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet fra 35 til 27.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 Spillerprofil hos dbu.dk

Danske fotballspillere
Spillere i Fotball-VM 2022
Spillere i Fotball-EM 2021
Fotballspillere for FC Bayern München
Fotballspillere for FC Augsburg
Fotballspillere for FC Schalke 04
Fotballspillere for Southampton FC
Fotballspillere for Tottenham Hotspur FC
Personer fra København
Fødsler i 1995
Inger Merete Hobbelstad

Inger Merete Hobbelstad (født 19. november 1980) er en norsk journalist og skribent fra Hokksund. Hun arbeidet i mange år frilans som kulturjournalist og teater- og filmanmelder i Dagbladet. Høsten 2014 fikk hun fast jobb som kommentator i avisa.

Inger Merete Hobbelstad bidro som 14-åring med hele avslutningskapitlet i barnetimeboka. Hun har mastergrad i litteraturvitenskap med en oppgave om Homers Iliaden. Under filmfestivalen i Haugesund 2012 mottok hun Hestenes-prisen «for å skrive innsiktsfulle anmeldelser og kommentarer preget av godt begrunnede vurderinger og med stor integritet». Samme år var hun bidragsyter til boka Norske klassikere – Bøker, filmer, musikk, radio og TV fra 1945 til i dag. Høsten 2016 ga Hobbelstad ut sin essaysamling Å leve med Shakespeare, på Tiden forlag.I 2019 kom boka Årene med Elisabeth.

I 2018 ble hun tildelt Riksmålsforbundets pris Gullpennen.

Hun begynte som kulturkommentator i NRK i 2022.

Bibliografi 
  De greske mytene - guder og helter fra de gamle fortellingene, JM Stenersen ISBN 9788272017353
  Årene med Elizabeth, Kagge ISBN 978-82-489-2417-3
  Å leve med Shakespeare - essays, Tiden ISBN 978-82-10-05511-9

Referanser

Eksterne lenker 
 
 
  dagbladet.no Artikler av Inger Merete Hobbelstad
  Inger Merete Hobbelstads blogg

Norske kulturjournalister
Norske litteraturhistorikere og litteraturkritikere
Journalister i Dagbladet
Norske filmkritikere
NRK-journalister
Gibraltars herrelandslag i fotball

Gibraltars herrelandslag i fotball er det nasjonale fotballandslaget til Gibraltar, som er en britisk kronkoloni på sørkysten av Den iberiske halvøy. Landslaget administreres av det nasjonale fotballforbundet Gibraltar Football Association (GFA), som ble opprettet allerede i 1895. Forbundet ble tatt opp som fullverdig medlem av UEFA i mai 2013. Gibraltar ble fullverdig medlem av FIFA 13. mai 2016 sammen med Kosovo, og fikk mulighet til å delta i VM-kvalifiseringer.

Landslaget har en lang historie, og kan spores tilbake til begynnelsen av 1900-tallet hvor et gibraltarsk lag spilte kamper mot lag som inneholdt besøkende soldater og offiserer fra Storbritannia. Deres første uoffisielle landskamp ble spilt i april 1923, da Gibraltar spilte vennskapskamper mot den spanske klubben Sevilla FC. Perioden fra 1949 til 1955 regnes for å være landslagets storhetsperiode, da større europeiske klubber som blant andre Real Madrid, Atlético Madrid, Real Valladolid og Admira Wacker la sine treningsopphold på Gibraltar, hvor de da spilte kamper mot landslaget. Gibraltars første kamp som UEFA-medlem, en vennskapskamp som fant sted 19. november 2013, endte 0–0 hjemme mot .

Gibraltars typiske motstandere gjennom årene har vært andre mindre biland og ikke-suverene land. Landslaget har aldri kvalifisert seg til hverken EM-sluttspill eller VM-sluttspill på grunn av manglende medlemskap i overnasjonale forbund, men har ved flere anledninger deltatt i De internasjonale øylekene. Laget endte opp som sølvmedaljevinner under øylekene på hjemmebane i 1995, og vant fotballmesterskapet under øylekene på Rhodos i 2007.

Gibraltars landslag spiller hjemmekampene sine på Victoria Stadium i Gibraltar, og spiller kvalifiseringskamper på Estádio Algarve i Faro i Portugal, med en kapasitet på om lag 30 000 tilskuere. Dette skyldes at ingen stadioner i Gibraltar er godkjent av UEFA. Det var planlagt et nytt stadion på sørspissen av Gibraltar med kapasitet på rundt 10 000 tilskuere, men dette ble aldri realisert. Istedet satser GFA på en utbygging av Victoria Stadium.

Kjente spillere 
 Tim Buzaglo
 Liam Walker

Se også 
 Gibraltars kvinnelandslag i fotball

Referanser

Eksterne lenker 
 Offisielle nettsider 
 Profil hos UEFA.com

Herrelandslag i fotball
Fotball i Gibraltar
Orgelbøsse

Orgelbøsse var en senmiddelaldersk helvetesmaskin. Det var en form for skytevåpen med flere piper, iblant mer enn hundre, som kunne skyte samtidig. Slike våpen forekom så tidlig som på 1300-tallet. De ble særlig benyttet fra tidlig på 1400-tallet, hovedsakelig som antipersonellkanon. Fra rundt 1500 begynte man å montere hjul på underlaget (affutasjen).

Skyteløpene eller pipene var plassert ved siden av hverandre, tidvis i flere lag, på en plattform. Jernkulenes kaliber var det samme som på en muskett, ca 19 mm. Når orgelbøssen ble avfyrt i en samlet salve førte det til en skur av kuler, omtrent som fra en moderne mitraljøse. Som en tidig form for skytevåpen med flere geværløp er orgelbøsse betraktet som en forløper til 1800-tallets mitraljøse.

De første kjente orgelbøsser ble benyttet av hæren til Edvard III av England i 1339 i Frankrike under hundreårskrigen. De hadde tolv løp som kunne fyre salver med tolv kuler. Hertugdømmet Milano og andre deltagere i de italienske kriger benyttet seg av orgelbøsser med ni løp. Orgelbøsser ble også benyttet under de engelske rosekrigene. I løpet av det andre slaget ved St. Albans i 1461, benyttet huset Yorks soldater fra Burgund tilsvarende våpen under ledelse av dronning Margaret av Anjou. I Øst-Europa ble en tyngre utgave av orgelbøssen benyttet av Stefan III av Moldavia så sent som 1475, attestert av den polske kronikør Marcin Bielski (1495-1575).

Den norske betegnelsen orgelbøsse (som er overtatt fra dansk) kommer fra at det var tallrike skytepiper som lignet på et musikkinstrumentet pipeorgel. På engelsk kalt det for rabauld eller ribauldequin, et begrep overtatt fra fransk. På tysk het det salvengeschütz, men også betegnet som totenorgel og orgelkanone.

Se også 
 Mitraljøse
 Kanon
 Rakettartilleri

Referanser

Litteratur 
 Fuller, J. F. C. (1987) [1954]: A Military History of the Western World: From the earliest times to the Battle of Lepanto 1. Da Capo Press. ISBN 978-0-306-80304-8.
 Norris, John (2003): Early Gunpowder Artillery: C.1300-1600, Crowood Press, Limited
 Reid, William (1976): Vapen genom tiderna. Kastvapen och Eldvapen (utgave 1984). Stockholm: Wahlström & Widstrand. ISBN 91-46-14861-2, s. 64

Skytevåpen
Artilleri
Kanoner
Ricardo Santos (sandvolleyballspiller)

Ricardo Alex Costa Santos (født 6. januar 1975) er en brasiliansk sandvolleyballspiller. Under Sommer-OL 2012 i London representerte han landet sitt, der han ble nummer røk ut i kvartfinalen. Fra før tok han gull under Sommer-OL 2004, sølv under Sommer-OL 2000 og bronse under Sommer-OL 2008.

Referanser

Eksterne lenker 
 

Brasilianske sandvolleyballspillere
Olympiske mestere for Brasil
Olympiske sølvmedaljevinnere for Brasil
Olympiske bronsemedaljevinnere for Brasil
Medaljevinnere under Sommer-OL 2000
Deltakere for Brasil under Sommer-OL 2000
Sandvolleyballspillere under Sommer-OL 2000
Medaljevinnere under Sommer-OL 2004
Deltakere for Brasil under Sommer-OL 2004
Sandvolleyballspillere under Sommer-OL 2004
Medaljevinnere under Sommer-OL 2008
Deltakere for Brasil under Sommer-OL 2008
Sandvolleyballspillere under Sommer-OL 2008
Deltakere for Brasil under Sommer-OL 2012
Sandvolleyballspillere under Sommer-OL 2012
Verdensmestere i sandvolleyball
Fødsler i 1975
Olympiske medaljevinnere i sandvolleyball